počasie v londýne
pre londýn je typická zatiahnutá obloha a mierne počasie. najteplejším mesiacom je júl s priemernou teplotou 19 °c. naopak najchladnejším mesiacom je január s priemernou teplotou 5 °c. najviac prší v októbri, priemerne zrážky tu vtedy dosahujú 71 mm dažďa. kedy je teda dovolenka v londýne správna voľba? ideálnym obdobím na návštevu je jar (marec-máj), kedy teplota dosahuje priemerných 11 °c až 15 °c a mesto nie je až tak preplnené. ak sa vyberiete do londýna cez leto alebo v decembri, rátajte s návalom turistov a drahšími cenami. bez ohľadu na to, kedy sa do londýna vyberiete, vezmite si so sebou dáždnik, pršať tu môže naozaj kedykoľvek.
londýn sa člení do 6 zón, od ktorých sa odvíja cena transportu. väčšina hlavných pamiatok sa nachádza v prvej zóne. cestovanie autobusom je tu, bohužiaľ, pomalé kvôli dopravným špičkám. najrýchlejším spôsobom prepravy je tak metro. od roka 2016 môžete využívať metro cez víkend aj v noci, a to na hlavných linkách victoria, jubilee, central, northern a piccadilly.
ak bývate v iných oblastiach, dostanete sa do nich nočným autobusom, čo však môže trvať podstatne dlhšie. na prepravu verejnou dopravou budete potrebovať lístok, a to buď papierový travelcard, alebo plastovú oyster card, ktorá je opakovane nabíjateľná. kúpu lístka môžete vykonať aj pomocou bezkontaktnej platobnej karty.
oyster card poskytuje zľavnenú tarifu. hoci jedna jazda metrom v prvej zóne stojí až 4,90 £, s oyster card zaplatíte 2,40 £. ak plánujete väčší počet jázd, oyster card si môžete nabiť v zľavnenej tarife aj ako jednodňový lístok. taxíky sú v londýne drahým spôsobom prepravy, no sú pohodlné – dajú sa zohnať kdekoľvek a kedykoľvek. 
obdobne drahé sú aj londýnske autopožičovne. ak si trúfnete šoférovať s volantom na pravej strane vozidla, požičajte si auto radšej rovno pri letisku, rezervovať si ho môžete priamo cez pelikán.